Berlingske Tidende, 1832-06-06
Det Kongelige Nordiske Oldskrift Selskab, har nyelig udgivet det første Hæfte af det fra samme bebudede Nordiske Tidsskrift for Oldkyndighed, hvis Jndhold er følgende: 1) Om den islandske Historieskrivnings Oprindelse, Flor og Undergang, af Dr. Theol. P. C. Müller, Biskop over Sjællands Stift. 2) bemærkninger om Kilderne til Danmarks Historie i Hedenold og deres Bearbeidelse, ved N. M. Petersen, Registrator ved Geheime-Archivet. 3) Om nogle mindre bekjendte Ruiner paa Vestkysten af Grønland, af Dr. Philos. C. Pingel. 4 Om den gamle islandske Lov og Rets=Bog, kaldet Graagaas, dens Oprindelse, Navn, Kilder, indvortes Beskaffenhed og store Vigtighed i flere Henseender, i Anledning af dens første trykte Udgave, af J. F. W. Schlegel, Conferentsraad, Dr. og Professor Juris, (heri om hidtil ubemærkede Bestemmelser angaaende denne Lovbogs Anvendelse paa Grønland). 5) Undersøgelse af Kirkeruinen i Kakortokfjorden, paa Grønland, meddeelt af Capitain=Lieutenant W. A. Graah, 6) Forhandlinger paa Selskabets Møder i Aaret 1831, i Uddrag af Forhandlingsprotocollen. 7) Efterretninger om fundne nordiske Oldsager, samt og større Mindemærker fra Oldtiden og Middelalderen, fra Danmark og Hertugdommene Slesvig og Holsteen, ligesom ogsaa fra Færøerne, Jsland og Grønland (heri om tvende i Julianehaabs District nyelig funden Stene med Jndskrifter i det islandske eller gamle nordiske Sprog den ene med Runer, den anden med Nordens tidligere Middelalders latinske Bogstaver, fremdeles om nogle mærkværdige Eskimoiske Oldsager, som ere fundne i Nordre Grønland); endviden lignende Efterretninger fra næsten alle Sverrigs forskjellig Landskaber, meddeelte Selskabet af Rigsantiqvaren, Professor og Rigsarchivar J. G. Liljegren i Stokholm, samt af Bestyr ren af Antiqvitet Samlingerne paa Universitetet i Lund, Mag B. C. Hildebrand. Heftet ledsages af kobberstukne Afbildninger af nogle i Fyen, i Svendborg Amt, i en hedensk Gra fundne mærkværdige Oldsager, bestaaende af tvende Dyrehovedet samt en Bøile, hvorpaa tvende Svaner ere anbragte; Alt af Bronce; tilligemed flere Sager. - Statstidendens Plan tillader ingen detailleret Anmeldelse. Forfatternes Navne - alle hæderligen bekjendte i Literaturen, Enkeltes berømte, - borge for Abhandlingernes Værd, ligesom Redacteurernes, Dhrr. Professorer Finn Magnusens og Rafns, Navne forvisse om, at ikkun lærerige Udarbeidelser fremdeles vorde optagne. Dette nationale Tidsskrift, som er begyndt under saa gunstige Auspicier, tør man derfor love en ligesaa heldig Fremgang, thi foruden de nævnte Forfattere have følgende Lærde lovet Bidrag til Fortsættelsen i Dhrr. Statsraader Engelstoft og Werlauff, Professorer Vedel Simonsen og Schrøder. J næste Hefte, hvorved første Bind sluttes, skulle ogsaa antiqvariske Efterretninger fra Norge meddeles, ligesom saadanne fra England, Skotland, Jrland og Tydskland, der enten kunne henregnes til eller tjene til Oplysning af de nordiske. Disse ere allerede modtagne og udarbeidede, men deres Meddelelse maatte opsættes, eftersom dette Hefte allerede var voxet 3 Ark over det lovede største Arke tal for hvert Hefte. - De antiqvariske Efterretninger samles og redigeres af Dhrr. Professorer Finn Magnusen og Rafn og Hr. Cancellieraad C. Thomsen, med Bistand af Dhrr. Professorer Ramus og Statsraad Falck, Justitsraad Spengler og flere. - Af Tidsskriftet (st. 810, smukt trykt) udkommer i det mindste eet og i det høieste to Hefter og Aaret, hvert paa 10 til 12 Ark, Prisen er billig : 1 Rbd. S. for hvert Hefte.